**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„****DĖL KLAIPĖDOS MIESTO SAVIVALDYBĖS ATSTOVO DELEGAVIMO Į REGIONINĘ KULTŪROS TARYBĄ“**

**1. Sprendimo projekto esmė, tikslai ir uždaviniai.**

Šiuo tarybos sprendimu Klaipėdos miesto savivaldybės tarybos prašoma pritarti Klaipėdos miesto savivaldybės administracijos siūlymui deleguoti į Lietuvos Respublikos Kultūros ministerijos Regioninę Kultūros tarybą Klaipėdos miesto savivaldybės administracijos Kultūros ir meno tarybos narę Kristiną Jakštę.

**2. Projekto rengimo priežastys ir kuo remiantis parengtas sprendimo projektas.**

Lietuvos kultūros taryba 2022 m. balandį vykdė apklausą dėl Regioninių kultūros tarybų rinkimų tvarkos (nuoroda – <https://www.ltkt.lt/naujienos/622-regionu-kulturos-bendruomene-pritaria-rkt-rinkimu-permainoms.html>). 64 proc. dalyvavusiųjų apklausoje pritaria Lietuvos kultūros tarybos pateiktam pasiūlymui, kad kiekvienos Regioninės kultūros tarybos personalinė sudėtis būtu sudaroma kiekvienai apskritį sudarančios savivaldybės tarybai deleguojant po vieną atstovą, kuris negali būti tos savivaldybės administracijos darbuotoju. Atsižvelgiant į tai bei siekiant, kad būtų užtikrintas kuo platesnis ir įvairesnis kultūros ir meno bendruomenės atstovavimas, naujai Klaipėdos apskrities regioninės tarybos kadencijai deleguojamas Kultūros ir meno tarybos atstovas, kuris galėtų dalintis gerąją patirtimi, tobulėti, įsitraukti į regionui svarbių kultūros ir meno projektų įgyvendinimo sprendimų priėmimo procesą ir pan.

Regioninės kultūros tarybos yra sudaromos apskričių teritoriniu pagrindu ir priima sprendimus dėl Kultūros rėmimo fondo lėšų kultūros ir meno projektams Lietuvos regionuose įgyvendinti.

Savivaldybės atstovams keliami šie reikalavimai – „...turi būti nepriekaištingos reputacijos, kaip ji apibrėžta Lietuvos Respublikos valstybės tarnybos įstatyme, turintys ne mažesnę nei 3 metų patirtį kultūros ar meno srityje ir aukštąjį universitetinį ar jam prilygintą išsilavinimą menų, humanitarinių ar socialinių mokslų srityse, arba turintys kitos srities aukštąjį universitetinį ar jam prilygintą išsilavinimą ir ne mažesnę nei 7 metų patirtį kultūros ar meno srityje, ir (arba) meno kūrėjo statusą, suteiktą vadovaujantis Lietuvos Respublikos meno kūrėjo ir meno kūrėjų organizacijų statuso įstatymu, bei žinių ir gebėjimų, padedančių įgyvendinti tarybos funkcijas“.

Šio fondo lėšomis nebus finansuojami projektai įgyvendinami Klaipėdos miesto savivaldybės teritorijoje.

**3. Kokių rezultatų laukiama.**

Klaipėdos miesto savivaldybės tarybai delegavus atstovą ir pritarus šiam sprendimo projektui būtų paskirtas Klaipėdos miesto atstovas Regioninėje kultūros taryboje.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

 Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. Kultūros ir meno tarybos 2022-06-27 posėdžio protokolas Nr. TAR1-120, 3 lapai;

Kultūros skyriaus vyriausioji specialistė,

atliekanti skyriaus vedėjo funkcijas Germinta Patašiūtė